নিবাল থাওয়াবতেহ

নিবাল থাওয়াবতেহ হলেন একজন ফিলিস্তিনি নারী অধিকার কর্মী।International Women of Courage Award Ceremony: 2008 তিনি ফিলিস্তিনের ব্রিজেইত বিশ্ববিদ্যালয়ে কর্মরত আছেন।

জীবনী
নিবাল থাওয়াবতেহ প্রথম নারী হিসেবে ফিলিস্তিনের বেইত ফেজ্জার গ্রামের পঞ্চায়েত সদস্য হিসেবে দায়িত্ব পালন করেছিলেন; সেখানে তিনি সাত বছর কাজ করেছিলেন।  তিনি অন্যান্য নারীদের পঞ্চায়েত সদস্য হিসেবে নির্বাচিত হবার ক্ষেত্রে তাদেরকে সহায়তা করেছিলেন। ২০০৫ সালে তিনি আল হাল (বাংলা:অবস্থা]]) নামের একটি মাসিক সংবাদপত্র প্রতিষ্ঠা করেন, যেটি অজাচার, বহুবিবাহ, অনার কিলিং, সমকামিতা ও দরিদ্রতা নিয়ে খবর প্রকাশ করত। মাসিক সংবাদপত্রটির প্রথম সংখ্যায় ফিলিস্তিনি নেতা মাহমুদ আব্বাসের স্ত্রী আমিনা আব্বাসের ছবি কভারে ব্যবহার করা হয়েছিল, যা ব্যাপক সমালোচনার জন্ম দিয়েছিল; নিবাল থাওয়াবতেহের মতে, এটি আমিনা আব্বাসের প্রথম প্রকাশিত ছবি।Mahmoud Abbas's wife undergoes surgery in Israel |,  The Times of Israel তিনি দরিদ্র ফিলিস্তিনি নারী ও ফিলিস্তিনি নারীদের আত্মহত্যার মত বিষয় নিয়ে দেশটির টিভির জন্য টিভি নাটক রচনা করেছেন। ২০১৫ সালে নিবাল থাওয়াবতেহ ব্রিজেইত বিশ্ববিদ্যালয়ের গণমাধ্যম উন্নয়ন কেন্দ্রের পরিচালক হিসেবে দায়িত্ব পালন করেছিলেন।Nibal Thawabteh - Landmark report on Media Development in Palestine, UNESCO, Retrieved 13 July 2016 এছাড়াও, তিনি অনুসন্ধানী প্রতিবেদন ও সৃজনশীল লেখনী নিয়ে প্রশিক্ষণ দিয়ে থাকেন।

সম্মাননা
নিবাল থাওয়াবতেহ ২০০৮ সালে আন্তর্জাতিক সাহসী নারী পুরস্কার লাভ করেন।

তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:আন্তর্জাতিক সাহসী নারী পুরস্কার প্রাপক
বিষয়শ্রেণী:সাহসিকতা পুরস্কার